จงสรุปบทความเรื่อง "Apex Legend ของ EA จ้าง Ninja เล่นเกม 31 ล้านบาท" ให้หน่อยได้ไหมคะ?
ถือเป็นเรื่องปกติไปแล้วกับการที่ค่ายผู้ผลิตเกมจะว่าจ้าง YouTuber หรือ Streamer ให้เล่นเกมเพื่อเผยแพร่ความสนุก และเนื้อหาของเกมไปให้ผู้บริโภคได้รับรู้ แต่มันต้องขนาดทุ่ม 31 ล้านบาทเพื่อให้คนดังเล่นเกมเลยหรือ?   31 ล้านบาท กับการเผยแพร่เนื้อหา ปัจจุบันแพลตฟอร์ม YouTube, Facebook, Twitch และอื่นๆ กลายเป็นเครื่องมือทำตลาดที่สำคัญของค่ายผู้ผลิตเกม เพราะบนโลกเหล่านั้นมีคนทำช่องที่มีผู้ติดตามจำนวนมากอยู่หลายคน และหากพวกเขาเหล่านั้นทำคลิปวีดีโอเกี่ยวกับอะไร มันก็จะมีอิทธิพลในการตัดสินใจของผู้บริโภคเป็นอย่างมาก ซึ่งเกมก็คือหนึ่งในนั้น ทำให้ค่ายผู้ผลิตเกมชั้นนำไม่ว่าจะเป็น Ubisoft, Blizzard หรืออื่นๆ ต่างมีการใช้เงินว่าจ้างให้ Streamer เล่นเกมเพื่อผลประโยชน์ โดยเฉพาะการสื่อความสนุกที่ได้รับหลังจากเล่นเกม และล่าสุดค่าย EA ได้มีการทุ่มทุนจ้าง Ninja หนึ่งใน Streamer ชั้นนำของโลก ผ่านผู้ติดตามบน Twitch ถึง 13 ล้านคน เพื่อเล่นเกม Apex Legend  แต่ที่น่าสนใจคือมูลค่าการจ้างเล่นเกมครั้งนี้สูงถึง 1 ล้านดอลลาร์สหรัฐ (ราว 31 ล้านบาท) โดยมีข้อตกลงว่า Ninja ต้อง เล่น และถ่ายทอดสดเกม Apex Legend บน Twitch รวมถึงโพสต์ข้อความบน Twitter ด้วย ที่สำคัญยังคาดการณ์ว่าดีลนี้เป็นข้อตกลงระยะสั้นเท่านั้น จ่ายแค่ไม่นาน แต่ทำให้เกิดกระแสระยะยาว “เป็นเรื่องปกติที่เราจะจ่ายเงินให้ YouTuber และ Streamer ในการช่วยเผยแพร่เนื้อหา ซึ่งเกม Apex Legend เราก็ใช้วิธีนี้ แต่เรายืนยันว่ามันเป็นแคมเปญระยะสั้น เพราะเกมนี้เปิดตัววันที่ 4 ก.พ. และแคมเปญนี้ก็เริ่มขึ้นทันที แต่พอหลัง 5 ก.พ. การเผยแพร่เนื้อหาเกมโดยพวกเขาก็เป็นแบบ Organic หรือเกิดขึ้นเอง” ตัวแทนของ EA กล่าว การทำให้ YouTuber และ Streamer ทำคอนเทนต์เกี่ยวกับเกมออกมาเองถือเป็นจุดประสบความสำเร็จ Apex Legend ก็ว่าได้ เพราะในเวลานั้นกระแสเกม Fortnite และ PUBG ที่มีรูปแบบการเล่นคล้ายกับ Apex Legend กำลังฮิตติดลมบน แต่พอคนดังบนโลกออนไลน์หันมาเผยแพร่เนื้อหาของเกมนี้ จำนวนผู้เล่นก็เพิ่มขึ้นอย่างรวดเร็ว ราคาหุ้นเริ่มกระเตื้อง หลังเกมฮิตติดลมบน ขณะเดียวกัน Apex Legend ยังเป็นอีกตัวชี้วัดที่ดีว่า EA เดินมาถูกทาง เพราะนักลงทุนเริ่มเชื่อมั่นในบริษัทมากขึ้น สังเกตจากราคาหุ้นที่เพิ่มขึ้นอย่างต่อเนื่องหลังวันเปิดตัว Apex Legend และยิ่งการถ่ายทอดสด รวมถึงทำคลิปออกมาอย่างต่อเนื่องก็ทำให้ EA น่าจะทำเงินจากเกมนี้ได้อีกช่วงเวลาหนึ่งแน่ๆ เพราะตอนนี้มีผู้เล่นกว่า 50 ล้านบัญชีแล้ว สรุป หนึ่งในตัวชี้วัดว่าเกมนั้นจะดังหรือไม่ก็คือการถูกจุดกระแสโดย YouTuber และ Streamer ดังนั้นการทุ่มเงินจ้างพวกเขาเหล่านี้ด้วยค่ายเกมก็ไม่ใช่เรื่องแปลก อย่างล่าสุดในประเทศไทยก็เริ่มมีการทำอย่างนี้แล้วผ่านการจัดแข่งเกม Rainbow Six Siege ของค่าย Ubisoft โดยผู้แข่งเป็น Streamer ทั้งหมด ก็เรียกว่าจุดกระแสเกมนี้ได้เช่นกัน อ้างอิง // Reuters   ติดตามข่าวสารจาก Brand Inside ได้จาก Facebook ของเรา Share this:      Related เชื่อหรือไม่? แค่เล่นเกมให้สนุก และมีคนดูจำนวนมาก ก็สามารถสร้างรายได้ถึง 1.5 ล้านบาท/ชม.  In "Knowledge" มองอนาคตตลาดเกมกับ Square Enix ค่ายผู้พัฒนาเกม Final Fantasy ที่มียอดขาย 73,000 ล้านบาท  In "News" หรือจะหมดยุคเกาหลี? ค่ายเกมเกาหลีพาเหรดรายงานยอดขายตกต่ำ หลังเกมเปิดใหม่ทยอย Delay  In "News"
สรุปเนื้อหาได้ดังนี้ 

สรุปเนื้อหา: การว่าจ้าง YouTuber หรือ Streamer ให้เล่นเกมเพื่อเผยแพร่ความสนุกและเนื้อหาของเกมเป็นเรื่องที่ปกติในวงการเกม ค่ายผู้ผลิตเกมระดับโลก เช่น Ubisoft, Blizzard, และ EA มีการลงทุนให้ Streamer ชื่อดังเล่นเกม เพื่อสร้างความสนใจและกระตุ้นยอดขาย เหตุการณ์ล่าสุดคือ EA ทุ่มทุน 31 ล้านบาทในการจ้าง Ninja เล่นเกม Apex Legend และสร้างคลิปสดบน Twitch พร้อมโพสต์ข้อความบน Twitter โดยคาดว่าเป็นข้อตกลงระยะสั้น แต่เผยแพร่เนื้อหาเกมในช่วงเวลาต่อมาเป็นแบบ Organic ทำให้ Apex Legend ได้รับความนิยมและ EA มีรายได้เพิ่มขึ้น การให้ YouTuber และ Streamer เล่นเกมเป็นวิธีที่ค่ายผู้ผลิตเกมใช้เพื่อสร้างกระแสและเพิ่มยอดขายในตลาดเกมออนไลน์ กระแสนี้มีผลทำให้ค่ายได้รับความนิยมและเกิดกระแสการลงทุนในหุ้นของบริษัท เป็นตัวชี้วัดว่าเกมนั้นจะได้รับความนิยมหรือไม่ การทุ่มเงินให้ YouTuber และ Streamer เล่นเกมจึงไม่เป็นเรื่องแปลกและเริ่มมีการทำในประเทศไทยด้วยผ่านการจัดแข่งเกม Rainbow Six Siege ของค่าย Ubisoft ที่มีผู้แข่งเป็น Streamer ทั้งหมด ทำให้เกมดังขึ้นและสร้างความสำเร็จในตลาดเกมออนไลน์ที่ได้รับความสนใจมากขึ้น.
ข่าวเศรษฐกิจและการเงิน,ข้อมูลการเงินรายบริษัท